SOFTVERI ZA PREPOZNAVANJE LICA

5754
Rezime
Osnovni cilj ovog rada je objasniti makroprincipe koji oblikuju ideju kreiranja efikasnog softvera za računarsko prepoznavanje lica, zatim akcentirati na probleme koji se pojavljuju prilikom formiranja algoritma za jedan takav softver, te  detaljnije objasniti način funkcionisanja jednog od poznatih algoritama. Također ću se osvrnuti i na upotrebu/zloupotrebu i značaj postojanja efikasnih softvera za navedenu svrhu. U svom radu ću spomenuti trenutne aktivnosti na planu izučavanju algoritama vezanih za prepoznavanje lica, te dati osvrt na očekivanu budućnost pomenutih istraživanja.
Ključne riječi: softver za prepoznavanje lica, praćenje lica sistemom, detekcija lica, algoritam za prepoznavanje,  baza podataka.

UVOD
Lice je dio ljudske spoljašnosti koje ujedno predstavlja osnovni element za međusobno prepoznavanje. U posljednjoj deceniji je došlo do nagle ekspanzije interesa za formiranjem načina koji će pomenutu mogućnost prepoznavanja lica omogućiti i računaru. 

Ukoliko je način za prepoznavanje lica  baziran na standardnoj ljudskoj aktivnosti koja je  „forsirano“ prenijeta na softver računara, automatsko prepoznavanje lica je teže i komplikovanije, jer cjelokupan proces zavisi od uslova pod kojima je fotografija nastala kao što je npr. osvjetljenje ili zbog drugih stvari tipa starenje, facijalne ekspresije itd. Međutim, svi se slažu da razvijanje ovog dijela računarstva daje neprebrojive praktične primjene.

Proces prepoznavanja lica je u suštini objedinjenje dvije krucijalne faze samog tog procesa, a to su praćenje lica i detekcija lica. Objasniću razliku između ova dva pojma u nastavku. Također, bitno je spomenuti da je trenutno najbolji sistem koji služi kao polazište svim naučnim istraživanjima ljudski mozak i oči, tj. njihova izvanredna sposobnost prepoznavanja ljudi. U izradi algoritma softvera za prepoznavanje osnova je prepoznavanje putem fotografije ili video zapisa.

Pored ovakvog tipa prepoznavanja lica postoji i prepoznavanje pomoću otiska prsta, šarenice oka, rukopisa, glasa itd.

Ustvari prepoznavanje je u jednu ruku postalo i nenametljivo što je upravo i razlog korištenja pri identifikaciji kod e-pasoša ili biometrijskim izborima.

Do poteškoća u prepoznavanju dolazi jer se ljudi mijenjaju da li starenjem, šminkom, plastičnim operacijama i slično.

[image: image1.jpg]


Slika 1. Izmijenjen lični opis plastičnim operacijama

KLJUČNI DETALJI
Karakteristike lica koje su metrične
 i koje se mogu koristiti za kasniju identifikaciju nazivaju se ključni detalji. Postoji oko 80 ključnih detalja na ljudskom licu. Navedimo neke najbitnije:

· Rastojanje između očiju

· Širina nosa

· Dubina očnih dubljenja

· Jagodice

· Visina i širina ćela

· Vilična linija itd.

UPOTREBA

Mogućnosti sistema za prepoznavanje lica su doslovno neograničene, no najmasovniju upotrebu su pomenuti sistemi pronašli sigurnosnim službama, pa su korisnici ovih sistema najčešće banke, obezbjeđenja, aerodromi, policija i slične ustanove koje zahtjevaju visok nivo sigurnosti. Ovi sigurnosni sistemi također podrazumijevaju i biometrijske metode
 gdje se nalaze i skreniranje otiska prsta ili šarenice oka, a ponekad se i kombinuje ove dvije metode.

Danas je prisustvo ovakvih uređaja postalo učestalo na javnim mjestima a posebna pažnja posvećena je tome da budu postavljeni na mjesta gdje će biti skoro neprimjetni.
Kasina također imaju nekoliko novih sistema protiv varanja poput označavanja karata nevidljivom tintom koje prati računarski system. Sistem prati mogućnost zamjene karata (eng. Angel Eye), zatim system praćenja čipova koji zamjenjuju novac kao zaštitu od krađe, te novi system NORA koji povezuje ljude u prostoriji, onosno stvara veze među poznanicima koji se također mogu udružiti radi varanja.

Slika 2. Sve veća prisutnost video nadzora 
Računarski sistemi sa principom rada za prepoznavanje ljudskih lica imaju široku primjenu u državnoj sigurnosti, u slučaju prijetnji terorizmom i komunikaciji između računara i čovjeka. Tako npr. uredi policije ili neke agencije za obezbjeđenje imaju baze podataka osumnjičenih koji pored slika sadrže i neke karakteristične stvari vezane za njih da mogu vršiti uspoređivanje. Tipa ožiljci, tetovaže, neke oznake po tijelu ili licu, a sama baza će se povećavati svakim danom jer će se unositi nove slike. FBI aktivno koristi ovaj način korištenja baze, koja prikuplja slike delikvenata iz obližnjih policijskih stanica. Prema nekim podacima procjenjuje se da njihova baza sadrži oko 12,8 miliona slika s tim da se procjenjuje da će do sljedeće godine taj broj popeti se na 52 miliona, a novosti vezane za proširenje baze su nadodavanje identifikacije glasa i šarenice kao i DNK identifikacije.


Pored upotrebe u svrhu državne sigurnosti ima i komercijalnu primjenu. Svi koji koriste facebook primjetili su da je odnedavno tagovanje ljudi na slikama olakšano jer se te osobe automatski prepoznaju ukoliko su i sami korisnici facebook-a. U pozadini ovog svega stoje društvene mreže ili internetske galerije svakog korisnika pa se nova fotografija upoređuje sa nekom tamo već poznatom iz galerije. Facebook koristi  Photo Finder dok Flicker omogućuje da tražimo nekog da li u novinama ili na YouTube-u. Međutim, ovo zahtijeva izuzetno veliku snagu samog računara koji bi mogao da objedini sa svih mogućih izvora ono što korisnik traži. Pored ovih imamo i Recognizer koji o nepoznatim osobama prikuplja informacije  preko softvera za prepoznavanje lica. Princip rada je takav da korisnik fotografiše lice određene osobe i ide na opciju „prepoznaj“, zatim se ta slika upoređuje sa slikama na svim društvenim mrežama poput facebooka
 ili instagrama
. Prikupljeni podaci šalju se korisniku koji ih je i tražio na e-mail adresu ili  kućnu adresu po želji kako korisnik odluči. Recognizer još uvijek razvijaju i službeno se ni ne nalazi na tržištu, međutim u popularnost mu se ne treba sumnjati dok su same posljedice uveliko nepredvidive. Jer ovo znači da će muškarac moći da uslika npr. djevojku u restoranu i preko ovog programa sazna sve šta ga zanima o njoj, ne mogu reći da je ovo zavirivanje u nečiju privatnost, jer je ta ista djevojka dopustila takve informacije o njoj da se nalaze po društvenim mrežama.

Slika 3. Ilustruje koliko su drugima lako dostupne informacije o nama
Najnoviji istraživački projekat koji bi se mogao koristiti na facebooku je DeepFace. Ovaj softver analizira prvo cijelo lice do sitnih detalja a onda iz analize dvije fotografije jedne osobe prevodi ih u 3D model. Zvuči zastrašujuće, ali moglo bi naići na enormnu primjenu npr. kod ID plaćanja .

Slika 4. Ilustracija DeepFace-a

BAZA PODATAKA

Bitna stavka kod funkcionisanja svih sistema za prepoznavanje je baza podataka. U užem smislu, baza podataka (eng. database) je uređena grupa podataka pohranjenih na sistematski način tako da računarski program može poslati upit bazi podataka na koji ona dogovara.Baze podataka služe za bolju dostupnost i razvrstavanje podataka. [5]. Dakle unos se izvrši jednom, a kasnije se uzimaju potrebni podaci.
Prepoznavanje lica podrazumijeva i pretvaranje ključnih informacija lica i odgovarajuće slike unutar binarnog ključa za prepoznavanje. Znači, potrebno je lice na neki način zapisati u numerčkom obliku. Veličina tog ‘ključa’ je oko nekoliko kilobajta. Ključ za prepoznavanje su lice i opisi facijalnih osobina u cjelovitoj binarnoj formi. [6]. Dakle, vrši se razvrstavanje rezultata usporedbe više osoba, a prikupljeni podaci su poredani po sličnosti, po ocjeni poretka. Odnosno kolika je vjerovatnoća da dva lica pripadaju istoj osobi ( od 0-100%), i vrši se odluka da li je to ista osoba ili ne. Tačnost svega ovog zavisi od korištenih podataka kao i od strategije usporedbe. Kao rezultat pronalaženja imamo skup podataka sa svakim pronađenim tj detektovanim licem. U zbirci se nalaze unutarnje podzbirke objekata  za svako lice te unutar te baze pretražuje se koliko je lica detektovano .

Prvi korak kod bilo kojeg sistema za prepoznavanje lica je detekcija, tj. da li će sistem pronaći lice sa slike ili video kamere. I u ovom koraku najvažnije je da se izvrši selekcija, tj. da se smanji broj lažnih pozitivnih rezultata.

Drugi korak je praćenje osobe sistemom, a to ustvari znači da li se osoba može pratiti u prostriji ili nekom objektu, njeni pokreti, mimika, poze itd.

Treći korak odnosi se na prepoznavanje lica sistemom. Ovo znači da sistem uzima u obzir ona lica pronađena detekcijom, a zatim iz drugog koraka uzima prikupljene informacije praćenjem. Na kraju objedinjavanjem svega ovog uspoređuje sa licima iz baze i traži poklapanja, tj. identifikaciju lica.

Novosti u algoritmima za prepoznavanje su FRS (Faceless Recognition System) metodi, iza koje stoje stručnjaci s instituta Max Planck u Saarbrückenu. Toliko je točna da prepoznaje vlasnika i pod vodom, u magli, dimu i svakoj situaciji gdje lice može biti slabo vidljivo. Ne treba u ovom slučaju govoriti da će tehnologija biti iskorištena isključivo za pametne telefone ili tablete. Koristit će je vojska, policija, sigurnosne službe svih vrsta, s ciljem zaštite kakva dosad nije viđena nigdje, osim u filmovima.

Preciznije, algoritam u 91,5% slučajeva prepoznaje lice kad su uvjeti idealni, pa makar lice bilo prikazano iz profila, odozgo ili odozdo. Nešto je slabije u slučajevima neidealnih uvjeta kao magla, dim ili voda. Tad je postotak na 69,6. Prepoznaje lice i kad je ispred njega crna pregrada, koja jako malo otkriva. No, u takvim slučajevima prepoznaje lice u 14,7 % slučajeva. Svejedno bolje od ljudskog oka. [7] 

Algoritam za prepoznavanje lica
Ovaj pristup se temelji na radovima Turka i Petlanda (1991). Autori se koriste metodom ključnih detalja kako bi dobili veliku količinu informacija(tzv. Principle Component Analysis). Cijeli pristup podijeljen je na šest koraka.

Prvi korak je da učitamo sve slike iz baze podataka, zatim računamo svojstvena lica koja će nam pomoći da identifikujemo ulaznu sliku. Sljedeći korak je uvođenje slike koju želimo da računar prepozna. Nakon uvođenja vrši se neka vrsta usporedbe te naše ulazne slike sa onima iz baze podataka, tj. sa onima iz drugog koraka, kako bi se utvrdio nivo sličnosti između naše ulazne slike sa onima koje smo učitali iz baze podataka.
Kada je svojstveno lica dobijeno, odnosno izračunato, uzimamo sliku koju želimo obraditi kroz naš algoritam da bi ona bila prepoznata. Kada smo uzeli sliku i kad su se dobili skupovi svojstvenih vrijednosti od te uvedene slike onda se vrši projektovanje ulazne slike na svako svojstveno lice. Ove svojstvene vrijednosti odgovaraju  nivoima sličnosti između svojstvenog lica i ulazne slike. Što su veće vrijednosti to je nivo sličnosti ulazne slike i neke slike iz baze podataka veća. Upoređuje se vrijednost slike, odnosno fokus je na glavnim detaljima slike da se utvrdi da li je ulazna slika zapravo slika lica. Ako je ulazna slika klasifikovana kao lice onda je na redu sljedeći korak, tj. korak pet koji će nam omogućiti da vidimo postoji li ulazna slika koju smo uveli u bazi podataka lica. Ako je ulazna slika klasifikovana kao nepoznata, onda se ona može proizvoljno dodati u bazu podataka kao novo lice koje će poslužiti u detekciji nekog drugog. Tako da ukoliko smo dodali sliku u bazu podataka, svojstveno lice se ponovo računa i cijeli proces se ponavlja za narednu ulaznu sliku.

Baza podataka za svako lice sadrži 10 različitih slika. Za svaku sliku po 40 različitih elemenata, što donosi ukupno 400 slika lica u prostoru. Deset  slika svakog predmeta varira u smislu da nije uvijek ista svjetlost, izraz lica i sami detalji lica. Zasluga za ovu bazu podataka ide AT&T laboratoriji u Kembridžu. Baza podataka dostupna je svima a možete je pronaći na linku [8].

Slika 5. Proces formiranja svojstvenog lica

Sljedeći korak je da se slika organizuje u obliku koji ce biti najjednostvaniji za proračune. Tačnije slika se pretvori u jednu kolonu piksela i stvara se matrica za svaku kolonu . Slika matrice u slučaju baze podataka treba da ima 400 kolona i 10.000304 redova (400 predstavlja slike u bazi podataka, a 10.000304 je broj piksela). Kada se slike formiraju u matricu prelazi se na sljedeći korak u kojem se pronalazi svojstveno lice. U ovom koraku ima najviše računanja i potrebno je uraditi nekoliko stvari da bi se pronašlo svojstveno lice. Dakle, imamo bazu podataka od slika koje smo pretvorili u matricu. Ove matrice sadrže kolone i mi iz tog treba da izračunamo svojstveno lice. Prvo treba izračunati 'prosjek' lica, odnosno sabrati sve slike i podijeliti ih sa ukupnim brojem lica. U slučaju matrice baze podataka lica, svaka kolona se treba sabrati zajedno tako da krajnja suma ima dimenziju od jedne kolone i 10.000304 redova. Da bi dobili prosječno lice treba podijeliti završnu sumu sa ukupnim brojem slika. U našem slučaju radi se o 400 slika.  Zatim se svaka slika treba  prilagoditi tako što će se oduzimati prosječna lica koja smo izračunali iz svake slike koje su iz baze podataka. Nakon tog matrica je dimenzija 400x10.304 (400 broj kolona, a 10.304 broj redova). A svaka kolona predstavlja prilagođenu sliku koja je oduzeta od prosjeka lica. Slike u ovoj sad prilagođenoj matrici pokazuju kako se svaka od slika u bazi podataka razlikuje od prosjeka lica.
Završni korak prije izračunavanja svojstvenog lica je računanje matrice kovarijanse. Matrica kovarijanse se računa kao prosjek proizvoda prilagođene slike i odgovarajuće transponovane u prilagođenim slikama. Drugim riječima, svaka kolona koja se sastoji od prilagođene slike pomnožena je sa odgovarajućom transponovanom matricom pa se rezultati proizvoda svake slike i transponovane sabiru. Ukupan broj slika se dijeli na konačnu sliku dodane slike. U našem slučaju dijeli se suma sa 400. 
Može doći do poteškoća, zapravo radi se o sljedećem: matrica slika u slučaju baze podataka je 10.304x400 elemenata.  Ako se to pomnoži sa transponovanom dobije se 400x10.304 što će dati izrazito veliku matricu kovarijanse. Dimenzije matrice kovarijanse bit će 10.304x10.304. Matrica se treba pojednostaviti tako što ćemo pomnožiti transponovanu pojedinačno, slika po slika. U ovom slučaju imamo transponovanu koja je dimenzija 400x10.304 pomnoženu sa slikom koja je dimenzija 10.304x400 što rezultira puno manjoj matrici kovarijanse dimenzija 400x400. Ovo je bitan korak koji će smanjii dimenziju matrice kovarijanse sa nekoliko hiljada na samo 400x400. 

Sada kad imamo matricu kovarijanse, a da bismo dobili svojstveni vektor za kovarijansu matrice moramo izvršiti analizu kroz glavne komponente. Ovo je komplikovan proces i ako provedemo ovaj algoritam koristeći neki programski jezik, ovaj dio koda će biti ugrađen u funkcije i dat će nam svojstveni vektor od poznate kovarijanse matrice.[14]
Krajnji korak je računanje svojstvenog lica množenjem svakog svojstvenog vektora sa reduciranom matricom kovarijanse dimenzija 400x400  sa matricom prilagođene slike, što će dati rezultat od 10.304x400. Svaka kolona odgovara svojstvenom vektoru ili svojstvenom licu od originalne slike lica koju smo uveli. Sada kada je svojstveno lice izračunato uvodimo sliku kroz algoritam da bi bila prepoznata. Skupovi vrijednosti se dobiju projektovanjem ulazne slike na svako svojstveno lice. Ovi skupovi vrijednosti odgovorni su za nivo sličnosti između svojstvenog lica i uvedene slike. Konačan broj svojstvenih vrijednosti uvedene slike odgovara broju svojstvenih lica. Što je veća vrijednost veći je nivo sličnosti uvedene slike i svojstvenog lica. Tražimo vektor koji predstavlja sumu svih vrijednosti koje smo izračunali u prethodnom koraku, pomnoženu sa odgovarajućim svojstvenim vektorom.[15]
Metrika koju smo dobili nakon množenja ova dva vektora predstavlja kvadrat udaljenosti. Ako je rezultat manji od sume onda nova slika se smatra traženim licem. Kvadrat udaljenosti je vrlo sličan rezultatu koji smo dobili računanjem udaljenosti preko formule samo što je ovaj rezultat dodatno kvadriran.  Razlike prilagođenih ulaznih slika i vrijednosti slika sa svojstvenim licima su kvadrirane i sabrane. Ovo treba da predstavlja maksimalnu udaljenost koju ubačena slika može da ima u odnosu na prostor lica a da se i dalje smatra slikom lica.

Slika 6. Značajne tačke lica.
U sljedećem koraku svaku sliku iz baze podataka posmatramo kao ‘ulaznu sliku’. Izračunat ćemo vrijednost svakog svojstvenog lica baš kao u koraku tri kad smo radili sa specifičnom ulaznom slikom. Kada izračunamo razliku vrijednosti naše specifične slike i vrijednost ostalih slika u bazi podataka, tamo gdje dobijemo da je ta vrijednost nula to je naša tražena slika. Sljedeća najmanja razlika između oduzetih vrijednosti slika odgovara narednoj najsličnijoj slici. Ako ubačena slika nema poklapanja sa onima iz baze podataka imamo opciju da je dodamo u bazu podataka. Da bi to uradili potrebno je samo da sačuvamo tu sliku u folder sa postojećom bazom podataka. Tako da će nanovo dodana slika biti učitana sa ostalima iz baze podataka pri sljedećoj detekciji, tj pri sljedećem uvođenju slike koja se treba detektovati. Ovako funkcioniše algoritam za prepoznavanje lica.[16]
USPOREDBA SA OSTALIM SISTEMIMA

U smislu biometrijskog prepoznavanja podatke možemo svrstati na osnovu njihove kvalitete i dostupnosti. Sama biometrija odnosi se na tehnologiju koja se služi mjerenjem i analiziranjem ljudskog tijela. Navešću još neke od metoda koje su se koristile prije detekcije lica računarom, a koje su i danas u upotrebi.

· identifikacija otiskom prsta: nisu lahko dostupni, zakon je po ovom pitanju strožiji jer u nekim zemljama davanje otiska prsta je obavezno, dok u Americi to nije slučaj. Sam proces sastoji se od otkrivanja tačaka identifikacije sa otiska koje su specifične za svakog čovjeka.

· prepoznavanje mrežnjače: sam metod je nametljiv, ali je prepoznatljivost velika. Pošto svako oko ima svojstven obrazac krvnih sudova tako su obrasci mrežnjače sa različitim crtama. U prilog tome govori i činjenica da se mrežnjače jednojajčanih  blizanaca razlikuju.

Slika 7. Mrežnjača oka
· prepoznavanje glasa:  glas svakog čovjeka je različit pa tako ista riječ neće biti identično izgovorena, međutim prepoznatljivost  je upitna ukoliko se zvuk prerađuje računarom ali je metod manje nametljiv.

I jedna vrlo neobična metoda  je metoda identifikacije vena dlana. Njihove informacije je teško duplicirati jer su dio unutrašnjosti tijela, a u prilog ovoj metodi govori činjenica da je stopa pogrešivosti 0.00008%. Metod se još razvija, a za sada ga koriste Japanci u bankama. Venski obrazac za svaku osobu je jedinstven i oni se ne mijenjaju  tokom ljudskog života, izuzev u slučaju povrede ili bolesti.

Slika 8. Ilustracija vena
ZAKLJUČAK

Sva istraživanja i ulaganja u ovakvu vrstu softvera za cilj imaju da prevaziđu ljudsku sposobnost prepoznavanja lica u smislu brzine, efikasnosti, tačnosti i kvalitete. Još uvijek se pokušava otkloniti problem da na detekciju ne utiče starenje, izraz lica i slične stvari, a polazište kod otklanjanja tog problema su ljudski mozak i oči. U posljednjih 20 godina intenzivno se radi na usavršavanju softvera i algoritma, ali još su daleko od idealnog riješenja, jer u sve to treba uklopiti i druge biometrijske načine prepoznavanja. Nešto pozitivno svakako je video prepoznavanje lica koje se pokazalo učinkovito u praktičnoj primjeni kad je riječ o pronalaženju kriminalaca i primjena ovih tehnika je već pokazala uspjeh u oblasti državne sigurnosti. Moram navesti podatak da se trenutno ovakav sistem za prepoznavanje lica pokazao vrlo praktičan što se tiče dostupnosti podataka, jer u poređenju sa ostalim informacijam o osobi (šarenica oka, otisak prsta itd.) nisu lako dostupni i teže su upotrebljivi u šire svrhe. Sama tehnologija prepoznavanja lica izaziva sve više zanimanja u cijelom svijetu i svakako je područje u koje se ulaže i koje ima perspektivu. Tako da uskoro neke scene koje smo viđali samo na SF filmovima postaće dio naše stvarnosti.

� Matrika – poopćenje pojma udaljenosti (metrično - mjerljivo).


� Biometrija je nauka o mjerenju i analiziranju bioloških podataka.


� Facebook je društvena mreža koju je 2004. godine osnovao Mark Zuckerberg.


� Instagram je besplatna aplikacija koja svojim korisnicima omogućava obradu i dijeljenje fotografija na društvenim mrežama putem Android i iOS platforme.





